ตอนเเรกเลยคิดว่าเป็นเพราะยาสีฟันเลยลองเปลี่ยนดูไม่ได้ผลค่ะ😩😭😖
สวัสดีค่ะ jaja1,แผลที่ลิ้น อาจเป็น1.แผลร้อนใน (aphthous ulcer) จะมีลักษณะเป็นแผลขนาดเล็กและตื้น มีสีเหลืองหรือขาว รอบๆ แผลมีอาการบวมแดง โดยจะพบในช่องปาก อาจเป็นที่เหงือก กระพุ้งแก้ม ลิ้น เพดานอ่อน คอหอย แผลร้อนจะทำให้เกิดอาการเจ็บปวด ทำให้กินอาหารและพูดลำบาก บางรายอาจมีอาการอื่นๆ ร่วมด้วย เช่น ต่อมน้ำเหลืองบวม เป็นไข้ เป็นต้นสาเหตุของแผลร้อนในนั้นไม่ชัดเจน โดยอาจเกิดจากพันธุกรรม เนื่องจากหากมีคนในครอบครัวที่เป็นแผลร้อนใน ก็มักจะเป็นได้บ่อยกว่าคนที่ไม่มีประวัติการเป็นในครอบครัวสิ่งกระตุ้นที่ทำให้เกิดแผลร้อนใน เช่น ความเครียด การพักผ่อนไม่พอ นอนดึก ดื่มน้ำน้อย มีประจำเดือน ทานอาหารรสจัดมากไป ท้องผูก ร่างกายกำลังเจ็บป่วยไม่สบาย หรืออาจแพ้สารเคมี เช่น ในยาสีฟัน น้ำยาบ้วนปาก เป็นต้นโดยส่วนใหญ่แผลร้อนในจะหายไปได้เองใน 1-2 สัปดาห์ โดยไม่ต้องรักษา2. การติดเชื้อไวรัส เช่น เฮอร์แปงไจนา (herpangina) แต่จะทำให้เกิดแผลจำนวนมากในช่องปาก ร่วมกับมีไข้ เจ็บคอ เป็นต้น หรืออาจเกิดจากโรคมือ-เท้า-ปาก ซึ่งนอกจากมีแผลในปากแล้ว อาจมีผื่นที่มือและเท้าร่วมด้วย3. โรคภูมิคุ้มกันทำงานผิดปกติ เช่น Bechet's disease, lichen planus, mucous membrane pemphigoid เป็นต้น แต่มักจะมีอาการอื่นๆ ร่วมด้วยอีกหลายอย่างดังนั้น หากเพิ่งเป็นเพียงไม่กี่วัน และไม่ได้มีอาการอื่นๆ อีก ก็น่าจะเป็นแผลร้อนในได้ ดังนั้น ในเบื้องต้น ควรดูแลแบบแผลร้อนในไปก่อน ได้แก่ การดื่มน้ำเปล่ามากๆ การบ้วนปากบ่อยๆ ด้วยน้ำเกลือ และไม่ควรใช้ยาสีฟันที่ใช้แล้วรู้สึกแสบปาก งดการใช้น้ำยาบ้วนปากต่างๆ ไปก่อน หลีกเลี่ยงอาหารรสจัด อาหารและเครื่องดื่มที่ร้อน ทานอาหารที่มีฤทธิ์เย็น เช่น แตงกวา ฟักเขียว หัวไชเท้า มะตูม เก๊กฮวย รากบัว ใบบัวบก เป็นต้น อาจใช้ยาทาป้ายปาก เช่น ยาไตรแอมซิโนโลน หรือยาชาเฉพาะที่สำหรับป้ายปาก เป็นต้น หากแผลเป็นนานเกิน 2 สัปดาห์ หรือมีจำนวนหลายแผล แนะนำควรไปพบแพทย์เพื่อตรวจหาสาเหตุและรักษาค่ะ